ಫಾಕ್ಸ್‌ ತನ್ನ 16ನೇ ವಯಸ್ಸಿನಲ್ಲಿ, ಅಂದರೆ 2001ರಲ್ಲಿ "ಹಾಲಿಡೇ ಇನ್ ದಿ ಸನ್‌" ಚಲನಚಿತ್ರದಲ್ಲಿ ತನ್ನ ಚೊಚ್ಚಲ ನಟನೆಯನ್ನು ಪ್ರಾರಂಭಿಸಿದಳು. ಅವಳು ಕೆಟ್ಟದಾರಿ ಹಿಡಿದ ಆಸ್ತಿಯ ವಾರಸುದಾರಿಣಿ ಬ್ರಯಾನ ವಲ್ಲೇಸ್‌ ಮತ್ತು ಅಲೆಕ್ಸ್‌ ಸ್ಟೆವರ್ಟ್‌ (ಆಶ್ಲೆ ಒಲ್ಸೆನ್‌) ಎದುರಾಳಿಯ ಪಾತ್ರದಲ್ಲಿ ನಟಿಸಿದ್ದಳು. ಚಲನಚಿತ್ರವು 2001ರ ನವೆಂಬರ್‌ 20ರಂದು ನೇರ DVD ರೂಪದಲ್ಲಿ ಬಿಡುಗಡೆಯಾಯಿತು. ಅದರ ನಂತರದ ವರ್ಷದಲ್ಲಿ, ಫಾಕ್ಸ್‌ "ಒಷನ್‌ ಏವ್‌" ನ ಕಿರುತೆರೆ ಸರಣಿಯಲ್ಲಿ ಲೋನ್‍ ಸ್ಟಾರ್‌ನ ಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಂಡಳು. 2002ರಿಂದ 2003ವರೆಗಿನ ಭಾಗದಲ್ಲಿ ಎರಡು ಋತುಮಾನ ಅದು ಚಾಲ್ತಿಯಲ್ಲಿತ್ತು. ಇದರಲ್ಲಿ ಫಾಕ್ಸ್ ಒಂದು ಗಂಟೆ ಅವಧಿಯ 122 ಸಂಚಿಕೆಗಳಲ್ಲಿ ಕಾಣಿಸಿಕೊಂಡಿದ್ದಳು. 2002ರಲ್ಲಿ ಸಹ, "ವಾಟ್‌ ಐ ಲೈಕ್‌ ಎಬೌಟ್ ಯೂ" ಸರಣಿಯಲ್ಲಿ "ಲೈಕ್‌ ಎ ವರ್ಜಿನ್‌ (ಕಿಂಡಾ)" ಸಂಚಿಕೆಯಲ್ಲಿ ಅತಿಥಿ ನಟಿಯಾಗಿ ಕಾಣಿಸಿಕೊಂಡಳು. 2003ರಲ್ಲಿ ಫಾಕ್ಸ್‌ "ಬ್ಯಾಡ್‌ ಬಾಯ್ಸ್‌ II" ನಲ್ಲಿ ಹೆಸರುಪಡೆಯದ ಸಹನಟಿ ಪಾತ್ರದಲ್ಲಿ ನಟಿಸಿದ್ದಳು. 2004ರಲ್ಲಿ "ಟು ಆಂಡ್ ಎ ಹಾಫ್‌ ಮೆನ್‌" ದ "ಕ್ಯಾಮಲ್ ಫಿಲ್ಟರ್ಸ್‌ ಆಂಡ್‌ ಫೆರೊಮನಸ್‌" ಸಂಚಿಕೆಯಲ್ಲಿ ಫಾಕ್ಸ್‌ ಅತಿಥಿ ಪಾತ್ರದಲ್ಲಿ ನಟಿಸಿದಳು. ಕೆಲವು ವರ್ಷಗಳಲ್ಲಿ, ಫಾಕ್ಸ್‌ ತನ್ನ ಚೊಚ್ಚಲ ಚಿತ್ರ "ಕನ್ಫೆಷನ್ಸ್‌ ಆಫ್‌ ಎ ಟೀನೇಜ್‌ ಡ್ರಾಮಾ ಕ್ವೀನ್‌" ನಲ್ಲಿ ಲಿಂಡ್ಸೆ ಲೋಹನ್‌ಳ ಎದುರು ಸಹನಟಿಯಾಗಿ ನಟಿಸಿದಳು. ಅದರಲ್ಲಿ ಲೋಲಾ (ಲಿಂಡ್ಸೆ ಲೋಹನ್)ಎದುರಾಳಿ ಕರ್ಲಾ ಸಾಂತಿಯ ಪೋಷಕ ಪಾತ್ರದಲ್ಲಿ ನಟಿಸಿದಳು. 2004ರಲ್ಲಿ ಮತ್ತೆ, ಫಾಕ್ಸ್‌ ABC ಸಿಟ್ಕಾಮ್‌ನ "ಹೋಪ್‌ ಆಂಡ್‌ ಫೆಯಿಥ್‌" ನಲ್ಲಿ ನಿಯಮಿತ ಪಾತ್ರದಲ್ಲಿ ನಟಿಸಿದರು.ಅದರಲ್ಲಿ ನಿಕೋಲ್ ಪಗ್ಗಿ ಬದಲಿಗೆ ಸಿಡ್ನಿ ಶನೋವ್‌ಸ್ಕಿ ಪಾತ್ರದಲ್ಲಿ ಚಿತ್ರಿತವಾದಳು. 2006ರಲ್ಲಿ ಈ ಪ್ರದರ್ಶನವು ರದ್ದಾಗುವವರೆಗೆ, ಇದರ 2 ಮತ್ತು 3 ಋತುವಿನಲ್ಲಿ 36 ಸಂಚಿಕೆಗಳಲ್ಲಿ ಫಾಕ್ಸ್‌ ಕಾಣಿಸಿಕೊಂಡಿದ್ದಳು.

ಅವಳು 2007ರಲ್ಲಿ ಸ್ವತಃ ಸಾಹಸದೃಶ್ಯಗಳ "ಟ್ರಾನ್ಸ್‌ಫಾರ್ಮರ್ಸ್" ಚಿತ್ರದಲ್ಲಿ ಮೈಕೆಲಾ ಬೇನ್ಸ್‌ಳ ಪ್ರಮುಖ ಸ್ತ್ರೀಪಾತ್ರದಲ್ಲಿ ನಟನೆಗೆ ಅವಕಾಶ ಸಿಕ್ಕಿತು.ಇದೇ ಹೆಸರಿನ ಆಟಿಕೆ ಮತ್ತು ಕಾರ್ಟೂನ್ ಕಥೆಯನ್ನು ಈ ಚಿತ್ರ ಆಧರಿಸಿದೆ. ಶಿಯಾ ಲಾಬೆಯೊಫ್‌ನ ಸ್ಯಾಮ್‌ ವಿಟ್‌ವಿಕ್ಕಿ ಪಾತ್ರದ ಪ್ರೇಮಾಕರ್ಷಣೆಯಾಗಿ ಅವಳು ನಟಿಸಿದಳು. ಫಾಕ್ಸ್‌ MTV ಮೂವೀ ಪ್ರಶಸ್ತಿಯ "ಶ್ರೇಷ್ಠ ಅಭಿನಯ" ವರ್ಗದಲ್ಲಿ ನಾಮನಿರ್ದೇಶನಗೊಂಡಿದ್ದಳು ಮತ್ತು "ಚಾಯಿಸ್‌ ಮೂವೀ ಆಕ್ಟ್ರೆಸ್‌: ಆಕ್ಷನ್ ಅಡ್ವೆಂಚರ್ಸ್‌", "ಚಾಯಿಸ್‌ ಮೂವೀ: ಬ್ರೇಕ್‌ಔಟ್‌ ಫೀಮೇಲ್‌" ಮತ್ತು "ಚಾಯಿಸ್‌ ಮೂವೀ: ಲಿಪ್‌ಲಾಕ್‌" ವರ್ಗಗಳಲ್ಲಿ ಮೂರು ಟೀನ್‌ ಚಾಯಿಸ್‌ ಅವಾರ್ಡ್‌ಗಳಿಗೆ ನಾಮನಿರ್ದೇಶನಗೊಂಡಿದ್ದಳು. ಫಾಕ್ಸ್‌ "ಟ್ರಾನ್ಸ್‌ಫಾರ್ಮರ್ಸ್‌" ನ ಇನ್ನೆರಡು ಮುಂದುವರಿದ ಭಾಗಗಳಿಗೆ ಅಭಿನಯಿಸುವುದಾಗಿ ಒಪ್ಪಂದಕ್ಕೆ ಸಹಿಹಾಕಿದಳು. 2007ರ ಜೂನ್‌ನಲ್ಲಿ, ಫಾಕ್ಸ್‌ ಜೆಫ್‌ ಬ್ರಿಡ್ಜ್‌‌, ಸೈಮನ್‌ ಪೆಗ್‌ ಮತ್ತು ಕಿರ್ಸ್ಟನ್‌ ಡಂಸ್ಟ್‌ರೊಂದಿಗೆ "ಹೌ ಟು ಲೂಸ್ ಫ್ರೆಂಡ್ಸ್‌ ಆಂಡ್ ಏಲೀನೇಟ್‌ ಪೀಪಲ್‌" ನಲ್ಲಿ ಚಿಕ್ಕ ಪಾತ್ರದಲ್ಲಿ ಅಭಿನಯಿಸಿದ್ದಳು. ಇದರಲ್ಲಿ ಫಾಕ್ಸ್‌ ಸಿಡ್ನಿ ಯಂಗ್‌ನನ್ನು (ಸೈಮನ್‌ ಪೆಗ್‌) ಪ್ರೀತಿಸುವ ಸೋಫಿ ಮೇಸ್‌ ಪಾತ್ರದಲ್ಲಿ ನಟಿಸಿದ್ದಳು. 2008ರ ಅಕ್ಟೋಬರ್‌ 3ರಂದು ಚಲನಚಿತ್ರವು ಪ್ರಥಮ ಬಾರಿ ಪ್ರದರ್ಶನಗೊಂಡಿತು. ಆದರೆ ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ವಿಫಲ ಎಂದು ಪರಿಗಣಿತವಾಯಿತು. 2008ರಲ್ಲಿ ಲಾಸ್ಟ್ ಇನ್ "ವೋರ್" ಪಾತ್ರವಾಗಿ ರ‌್ಯೂಮರ್ ವಿಲ್ಲಿಸ್ ಜತೆ ಕಾಣಿಸಿಕೊಂಡಳು. ನಟನಾ ವೃತ್ತಿಯ ಆಸೆಯಿಂದ ಹಾಲಿವುಡ್‌ಗೆ ಆಗಮಿಸಿದ ಆಶಾವಾದಿ ಹದಿಹರೆಯದವರ ಗುಂಪಿನ ಸುತ್ತ ಚಿತ್ರವು ಕೇಂದ್ರೀಕೃತವಾಗಿದ್ದು, ಇಲ್ಲಿ ವ್ಯವಹರಿಸುವುದು ತಾವು ಎಣಿಸಿದ್ದಕ್ಕಿಂತ ಕಠಿಣ ಎಂದು ಅರಿವಾಗುತ್ತದೆ. 2008ರ ಅಕ್ಟೋಬರ್‌ 20ರಂದು ಚಿತ್ರವು ಬಿಡುಗಡೆಯಾಯಿತು.

ಫಾಕ್ಸ್‌ "ಟ್ರಾನ್ಸ್‌ಫಾರ್ಮರ್‌" ಮುಂದಿನ ಭಾಗದಲ್ಲಿ"" ಸಹ ಮೈಕೀಲಾ ಬೇನ್ಸ್‌ ಪಾತ್ರದಲ್ಲಿ ಮತ್ತೆ ಕಾಣಿಸಿಕೊಂಡಳು. "ಟ್ರಾನ್ಸ್‌ಫಾರ್ಮರ್ಸ್‌" ಮುಂದುವರಿದ ಭಾಗದ ಚಿತ್ರೀಕರಣದ ವೇಳೆ, ನಿರ್ದೇಶಕ ಮೈಕಲ್‌ ಬೇ, ಫಾಕ್ಸ್‌ಳಿಗೆ 10 ಪೌಂಡ್‌ಗಳಷ್ಟು ತೂಕವನ್ನು ಹೆಚ್ಚಿಸಿಕೊಳ್ಳಲು ಆದೇಶಿದ್ದರಿಂದ ಫಾಕ್ಸ್‌ ಚಿತ್ರದಲ್ಲಿ ಕಾಣಿಸಿಕೊಳ್ಳುವ ಸುತ್ತ ವಿವಾದಗಳು ಹುಟ್ಟಿಕೊಂಡಿದ್ದವು. ಜಪಾನಿನ ಟೊಕಿಯೊದಲ್ಲಿ 2009 ಜೂನ್ 8ರಂದು ಟ್ರಾನ್ಸ್‌ಫಾರ್ಮರ್ಸ್‌: ರಿವೆಂಜ್ ಆಫ್ ದಿ ಫಾಲನ್‌ ಚಿತ್ರದ ಪ್ರಥಮ ಪ್ರದರ್ಶನ ನಡೆಯಿತು. 2009 ಜೂನ್‌ 24ರಂದು ಚಿತ್ರವು ವಿಶ್ವದಾದ್ಯಂತ ಬಿಡುಗಡೆಗೊಂಡಿತು. ಅಕಾಡಮಿ ಪ್ರಶಸ್ತಿ ವಿಜೇತರಾದ, ಚಿತ್ರಕಥೆಗಾರ ಡಿಯಾಬ್ಲೊ ಕೋಡಿ ಬರೆದಿರುವ "ಜನ್ನಿಫರ್‌'ಸ್‌ ಬಾಡಿ" ಚಿತ್ರದಲ್ಲಿ ಫಾಕ್ಸ್‌ ಮೊದಲ ಬಾರಿಗೆ ಪ್ರಮುಖ ಪಾತ್ರದಲ್ಲಿ ನಟಿಸಿದಳು. ಇದರಲ್ಲಿ ಅವಳು ಕೃಷಿ ಆಧಾರಿತ ಪಟ್ಟಣಮಿನ್ನೆಸೋಟಾದಲ್ಲಿ ನಾಚಿಕೆಯ ಸ್ವಭಾವದ,ಚಿಯರ್‌ಲೀಡರ್(ಆಟಕ್ಕೆ ಉತ್ತೇಜಿಸುವ ಮುಂದಾಳು) ಹುಡುಗರನ್ನು ತಿನ್ನುವ ಪ್ರೇತವೊಂದರಿಂದ ಪೀಡಿತಳಾದ ಜೆನ್ನಿಫರ್ ಚೆಕ್ ಪಾತ್ರವನ್ನು ವಹಿಸಿದಳು. 2009 ಸಪ್ಟೆಂಬರ್‌ 18ರಂದು ಚಲನಚಿತ್ರವು ಬಿಡುಗಡೆಯಾಯಿತು ಮತ್ತು ಆ ಚಿತ್ರದಲ್ಲಿ ಅವಳೊಂದಿಗೆ ಅಮಂದ ಸೇಫ್ರೈಡ್‌ ಮತ್ತು ಆಡಮ್‌ ಬ್ರೊಡಿಸಹನಟರಾಗಿದ್ದರು.

2009ರ ಎಪ್ರಿಲ್‌ನಲ್ಲಿ ಪ್ರಾರಂಭವಾದ "ಜೋನ್ನಾ ಹೆಕ್ಸ್‌" ಚಿತ್ರದ ಚಿತ್ರೀಕರಣದಲ್ಲಿ ಫಾಕ್ಸ್ ಬಂದೂಕನ್ನು ಝುಳುಪಿಸುವ ಸುಂದರಿ ಮತ್ತು ಜೋನ್ನಾ ಹೆಕ್ಸ್‌ನ (ಜೋಶ್‌ ಬ್ರೋಲಿನ್‌) ಪ್ರೀತ್ಯಾಸಕ್ತಿಯ ಲೈಲಾಳ ಪಾತ್ರದಲ್ಲಿ ನಟಿಸಿದಳು. ಈ ಚಲನಚಿತ್ರವು ನಿರ್ಮಾಣ ಹಂತದಲ್ಲಿದ್ದು, ಇದು 2010ರ ಜೂನ್‌ 18ರಂದು ಬಿಡುಗಡೆಗೊಳ್ಳಲಿದೆ. ಚಿತ್ರದಲ್ಲಿ ಜೋಶ್‌ ಬ್ರೋಲಿನ್‌ ಮತ್ತು ವಿಲ್‌ ಆರ್ನೆಟ್‌ ನಟನೆಯಿದ್ದು ಕಿರುಪಾತ್ರ(ಕ್ಯಾಮಿಯೊ)ವೆಂದು ತಮ್ಮ ಪಾತ್ರದ ಬಗ್ಗೆ ಹೇಳಿಕೊಂಡಿದ್ದಾರೆ. 2009ರ ಎಪ್ರಿಲ್‌ನ ಮೊದಲ ಭಾಗದಲ್ಲಿ, 2011ರಲ್ಲಿ ಬಿಡುಗಡೆಗೊಳ್ಳುವ "ದಿ ಕ್ರಾಸಿಂಗ್‌" ಚಿತ್ರದಲ್ಲಿ ಪ್ರಮುಖ ಸ್ತ್ರೀ ಪಾತ್ರದಲ್ಲಿ ನಟಿಸುವುದಕ್ಕಾಗಿ ಸಹಿ ಹಾಕಿದ್ದಾಳೆ.ಈ ಚಿತ್ರವು ಯುವ ದಂಪತಿಗಳು ಮೆಕ್ಸಿಕೊದಲ್ಲಿ ರಜಾದಿನಗಳನ್ನು ಕಳೆಯುವಾಗ ಮಾದಕ ವಸ್ತು ಸಾಗಣೆ ಜಾಲದೊಂದಿಗೆ ಸಿಕ್ಕಿಹಾಕಿಕೊಳ್ಳುವ ಕಥೆಯನ್ನು ಹೊಂದಿದ ಚಿತ್ರವಾಗಿದೆ. ಫಾಕ್ಸ್‌ ಕಾಮಿಕ್ ಪುಸ್ತಕಗಳ ರೂಪಾಂತರ ಚಿತ್ರ"ಫ್ಯಾಥಮ್‌" ನಲ್ಲಿ ಆಸ್ಪೆನ್‌ ಮ್ಯಾಥೀವ್ಸ್‌ ಎಂಬ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಳ್ಳುವುದಾಗಿ 2009ರ ಮಾರ್ಚ್‌ನಲ್ಲಿ "ವೆರೈಟಿ" ಯಲ್ಲಿ ವರದಿಯಾಗಿದೆ. ಈ ಚಿತ್ರವನ್ನು ಅವಳು ಬ್ರೈನ್‌ ಆಸ್ಟಿನ್ ಗ್ರೀನ್‌ನೊಂದಿಗೆ ಸಹನಿರ್ಮಾಣ ಮಾಡುತ್ತಿದ್ದಾಳೆ. ಪ್ರಸ್ತುತ "ಫ್ಯಾಥಮ್‌" ನಿರ್ಮಾಣ ಪೂರ್ವ ಹಂತದಲ್ಲಿದೆ.

ವೃತ್ತಿಜೀವನ
ವೈಯಕ್ತಿಕ ಜೀವನ
ಸಾರ್ವಜನಿಕ ಪ್ರಖ್ಯಾತಿ
ಟಾಟೂಗಳು (ಹಚ್ಚೆಗಳು)